Zazaê Alewiyê Dêsımi ho rê Kırmanc vanê. Mana çekuya Kırmanci teyna Zazao Alewi niyo. Dêsım de saro ke kokê ho ocağu ra nino, yanê uyo ke pir, rayber niyo, i rê ki Kırmanc vacino. Hama elaqa çekuya "Kırmanc"i be "Khurrmanc"i çina. Çıke Zazaê Elewiyê Dêsımi ho rê Kırmanc vanê, feqet Kırdunê Alewiyu rê Kırdas u Kırdunê Sunniyu rê ki Khurr vanê. Yanê Dêsımıci ebe ho rê Kırmanc vatêne, hem Kurdunê Sunniyu ra hem ki Kurdunê Elewiyu ra ho bırnenê ra. Feqet zafê rey, Alewiyê Dêsımi Alewiyu pêronu rê ki Kırmanc vanê; ha Alewiyo Tırk bo ha Alewiyo Areb bo u ha Alewio Kırd bo, ferq nêkeno.
